REPUBLIKA SRPSKA

OPŠTINA UGLjEVIK

NAČELNIK OPŠTINE

Broj : 02-404-122/22

Datum, 14.10.2022.godine

Na osnovu člana 82.stav 3. Zakona o lokalnoj samoupravi (,,Službeni glasnik RS“, broj: 97/16), člana 69.stav 2. tačka d ), člana 70. stav 1. i 4. Zakona o javnim nabavkama BiH („Sl. glasnik BiH“, broj 39/14 ) i prijedloga Komisije za otvaranje, pregled, ocjenu i izbor najpovoljnije ponude, Načelnik Opštine Ugljevik, donosi sljedeću

***O D L U K U***

***o poništenju postupka javne nabavke usluga***

Član 1.

Poništava se postupak javne nabavke usluga iz Aneksa II dio B Zakona o javnim nabavkama u postupku javne nabavke usluga medijskog praćenja, oglašavanja i obavještavanja o aktivnostima na području opštine Ugljevik i to:

Lot 4: Informisanje javnosti o redovnim aktivnostima Načelnika opštine i Opštinske uprave Opštine Ugljevik, kao i informisanje građana o važnim političkim, ekonomskim, društvenim, kulturnim, sportskim i drugim značajnim dešavanjima u Ugljeviku, te objave zvaničnih saopštenja i obavještenja za javnost, putem društvenih medija, a u skladu sa članom 69.stav 2. tačka d) Zakona o javnim nabavkama („Sl. glasnik BiH“, broj 39/14), iz razloga što primljena ponuda nije prihvatljiva.

 Član 2.

Ova Odluka stupa na snagu danom donošenja i ista će se objaviti na veb stranici [www.opstinaugljevik.net](http://www.opstinaugljevik.net), u skladu sa članom 70. stav 6. Zakona o javnim nabavkama.

**O b r a z l o ž e nj e**

Postupak javne nabavke usluga medijskog praćenja, oglašavanja i obavještavanja o aktivnostima na području opštine Ugljevik i to:

Lot 4: Informisanje javnosti o redovnim aktivnostima Načelnika opštine i Opštinske uprave

Opštine Ugljevik, kao i informisanje građana o važnim političkim, ekonomskim, društvenim, kulturnim, sportskim i drugim značajnim dešavanjima u Ugljeviku, te objave zvaničnih saopštenja i obavještenja za javnost, putem društvenih medija, pokrenut je Odlukom o pokretanju postupka javne nabavke broj 02-404-122/22 od 28.09.2022.godine.

Javna nabavka je sprovedena putem postupka za javnu nabavku usluga iz Aneksa II dio B Zakona o javnim nabavkama BiH za čije sprovođenje se primjenjuje poseban režim.

Za predmetnu nabavku nije objavljeno obavještenje na Portalu javnih nabavki kao ni prethodno informativno ex ante obavještenje o nabavci na istom.

Komisija za javnu nabavku imenovana Rješenjem Načelnika broj: 02-404-122/22 od 13.10.2022. godine, je dana 14.10.2022. godine dostavila Izvještaj o ocjeni ponuda sa preporukom o poništenju postupka za predmetnu nabavku iz Lot-a 4.

Na osnovu preporuke Komisije za javnu nabavku, poništava se postupak javne nabavke usluga medijskog praćenja, oglašavanja i obavještavanja o aktivnostima na području opštine Ugljevik i to:

Lot 4: Informisanje javnosti o redovnim aktivnostima Načelnika opštine i Opštinske uprave

Opštine Ugljevik, kao i informisanje građana o važnim političkim, ekonomskim, društvenim, kulturnim, sportskim i drugim značajnim dešavanjima u Ugljeviku, te objave zvaničnih saopštenja i obavještenja za javnost, putem društvenih medija, iz razloga što primljena ponuda nije prihvatljiva. Naime u postupku za predmetnu nabavku blagovremeno je pristigla jedna ponuda i to ponuđača Agencija“BIMS“ Gojsovac, Bijeljina. U Izvještaju o radu Komisije ista je odgovornom licu ugovornog organa predložila da se postupak za predmetnu nabavku iz Lota 4 poništi iz razloga jer predmetni ponuđač nije kvalifikovan. U tački 10. Zapisnika o pregledu i ocjeni ponuda broj 02-404-122/22 od 14.10.2022. godine Komisija je navela da ponuđač Agencija“BIMS“ Gojsovac, Bijeljina nije kvalifikovan ponuđač jer isti nije dostavio Obrazac za dostavljanje ponude-Aneks 4, Obrazac za cijenu ponude-Aneks 8, Nacrt ugovora –Aneks 12 i Izjavu u vezi člana 52.ZJN-Aneks 13, zatim dostavio je kopiju Rješenja za obavljanje djelatnosti, a nije ovjerio kako je zahtijevano tačkom 10. Poziva za dostavljanje ponuda. Prema svemu prednje navedenom ponudu predmetnog ponuđača za nabavku usluga iz Lot-4 treba odbaciti iz razloga što je primljena ponuda nepotpuna i istu nabavku poništiti jer nema drugih prihvatljivih ponuda.

U postupku je utvrđeno da je komisija u svemu pravilno postupila te da je preporuka o poništenju postupka javne nabavke data u skladu sa Zakonom o javnim nabavkama, podzakonskim i internim aktima i tenderskom dokumentacijom.

Ugovorni organ je prihvatio u cjelosti prijedlog Komisije, te je odlučeno kao u dispozitivu.

**PRAVNA POUKA:**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se podnosi putem ovog ugovornog organa u dovoljnom broju primjeraka, a koji ne može biti manji od tri, kako bi mogla biti uručena izabranom ponuđaču, kao i drugim strankama u postupku, direktno na protokol ugovornog organa u šalter salu Opštinske uprave Opštine Ugljevik ili preporučenom pošiljkom.

Odsjek za javne nabavke,

 investicije i nadzor NAČELNIK OPŠTINE

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ Miroslav Mirković, dipl.inž. Vasilije Perić, dipl.ecc.

Dostavljeno:

 1.učesniku u postupku,

 2. u spis i

 3.Odsjeku za poslove skupštine i ljudske resurse, na objavu.